**Årsmøte i Preikestolen Pistolklubb**

(Onsdag 31.Mars 2021, klokka 18:00, Strandahallen eller Elektronisk plattform)

**Forretningsorden (enkelte punkt eller deler av dem vil kun være aktuelle hvis elektronisk møte):**

1) Årsmøtet starter så nøyaktig som mulig på det tidspunktet som er oppgitt i årsmøte innkallingen. Styrets leder innleder møtet i samarbeid med teknisk personell. Det foretas godkjenning av stemmeberettigede og avgjøres om årsmøtet er vedtaksført. Årsmøtet er vedtaksført dersom det er fremmøtt minst et antall stemmeberettigede medlemmer tilsvarende det antall styremedlemmer som skal velges. Det skal velges n nye styremedlemmer + vara således må det minst være n+vara ordinære medlemmer utenfor styret tilstede på årsmøtet.

2) Det velges Dirigent(er), Referent(er) samt 2 medlemmer til å underskrive årsmøteprotokollen. Disse gis tid til nødvendige forberedelser (avklare eventuelle spørsmål, finne frem skrivesaker o.l.) og årsmøtet fortsetter så i henhold til innkalling/saksliste.

3) Dersom Årsmøtet blir gjennomført på en elektronisk plattform: Alle som deltar anmodes om å sette sine mikrofoner på lydløs (mute), dette vil også bli styrt fra teknisk gjennomføring av møtet. Dersom et medlem ønsker å ta ordet i en sak gjøres dette ved å benytte funksjonen: «Rekk opp hånden» og dirigent vil når det er naturlig gi ordet til den som ønsker det. Den som har hatt hånden oppe bes ta ned denne straks etter at vedkommende er ferdig med sitt innlegg. Teknisk kan «ta ned hånden» på vegne av et medlem på ordre fra medlemmet eller dirigenten eller det er åpenbart at medlemmet «bare har glemt» å ta hånden ned. Ved fysisk årsmøte, rekk opp hånden, dirigent eller delegert noterer at du har innlegg og gir taletid i henhold til kø.

4) Et medlem kan ta ordet inntil 3 ganger i en sak. Første gang gis det inntil 3 minutter taletid, deretter inntil 2 x 1 minutt taletid. Ingen medlemmer kan gis ordet mer enn 3 ganger. Det tillates inntil 1 replikk etter at taletiden i saken er brukt opp.

5) Alle saker vedtas med simpelt flertall (mer enn 50% stemmer i favør godkjenning/avslag.) Avstemming kan gjennomføres ved håndsopprekning der idrettslagets lov ikke krever skriftlig valg eller det er åpenbart at skriftlig valg ikke er nødvendig (overveldende flertall for et utfall i saken). Eventuelle forslag om lovendring skal vedtas med minst 2/3 flertall.

6) Dirigenten kan sette sluttstrek for behandlingen av en sak, herunder sette sluttstrek for tegning av nye saksinnlegg. Dersom saken er en avstemmingssak går saken til avstemming umiddelbart etter at dirigent har satt sluttstrek med de saksopplysninger som foreligger. En sak som er ferdig behandlet kan ikke på et senere tidspunkt i årsmøtet tas opp igjen. Dersom ny behandling av saken er ønskelig eller nødvendig må dette gjøres i ekstraordinært årsmøte på et senere tidspunkt eller ved neste ordinære årsmøte.

7) Saksliste med vedlegg er sendt ut til alle medlemmer som har oppgitt en epost adresse. Det forutsettes at alle medlemmer og styrerepresentanter har satt seg godt inn i de respektive dokumenter før årsmøtet starter. Dokumentene vil IKKE bli gjennomgått i detalj med mindre et flertall i årsmøtet krever det. Eventuelle spørsmål til de respektive sakene/dokumentene vil bli behandlet som beskrevet ovenfor i denne forretningsorden.

8) Ved gjentatte brudd på reglene ovenfor og etter 1 advarsel kan et medlem bortvises fra årsmøtet.

Styret